
	COMISIA PENTRU MUNCĂ ŞI PROTECŢIE SOCIALĂ


	Bucureşti,
	12 mai 2009

	Nr.
	27/396 


R A P O R T

asupra propunerii legislative privind Programul naţional pentru asigurarea locurilor de muncă în localităţile în care acestea au fost desfiinţate în perioada 1990-2008


În conformitate cu prevederile art.95 din Regulamentul Camerei Deputaţilor, Comisia pentru muncă şi protecţie socială a fost sesizată, prin adresa nr. Plx 621 din 8 octombrie 2008, cu dezbaterea pe fond în procedură obişnuită, a propunerii legislative privind Programul naţional pentru asigurarea locurilor de muncă în localităţile în care acestea au fost desfiinţate în perioada 1990-2008.
La întocmirea prezentului raport Comisia a avut în vedere:

· avizul favorabil al Consiliului Legislativ (nr.559/13.05.2008)

· avizul negativ al Consiliului Economic şi Social (nr.1204/17.06.2008)

· avizul negativ al Comisiei pentru buget, finanţe şi bănci (nr.22/460/05.03.2009)

· avizul negativ al Comisiei juridice, de disciplină şi imunităţi (nr.31/980/27.01.2009)
· avizul negativ al Comisiei pentru învăţământ, ştiinţă, tineret şi sport (nr.29/330/02.02.2009)
· avizul negativ al Comisiei pentru administraţie publică, amenajarea teritoriului şi echilibru ecologic (nr.26/2971/27.01.2009)

· punctele de vedere negative ale Guvernului (nr.1402/13.06.2008 şi nr.91/552/DRP din 10.02.2009)
· punctul de vedere negativ al Ministerului Finanţelor Publice transmis prin adr.15718 din 03.03.2009.


Propunerea legislativă are ca obiect de reglementare  instituirea pentru Guvern a obligaţiei de elaborare a Programului naţional pentru asigurarea locurilor de muncă în localităţile în care au fost desfiinţate în perioada 1990-2008,  în vederea stopării sărăciei şi plecării la muncă în străinătate. Totodată, se reglementează obligaţia Guvernului de a sprijini autorităţile administraţiei publice locale în vederea acordării de facilităţi pentru investitorii români şi străini.

Comisia propune Plenului Camerei Deputaţilor respingerea iniţiativei legislative din următoarele considerente:  
· nu pot fi alocate fonduri de la bugetul de stat fără a fi specificată clar destinaţia acestora;

· începând cu 1 martie 2002 a intrat în vigoare Legea nr.76/2002  privind sistemul asigurărilor pentru şomaj şi stimularea ocupării forţei de muncă, prin care s-au creat premisele necesare pentru asigurarea unui nivel ridicat al ocupării şi adaptării forţei de muncă la cerinţele pieţei muncii, prin implementarea de măsuri active pentru stimularea ocupării forţei de muncă, în detrimentul măsurilor cu caracter pasiv, care reprezentau forma unică de protecţie socială.

Propunerea legislativă face parte din categoria legilor ordinare, conform prevederilor art.73 alin.(1) din Constituţia României, republicată. 

La dezbaterile care au avut loc în şedinţa comisiei din 6 mai 2009 au participat, în conformitate cu prevederile art.55 din Regulamentul Camerei Deputaţilor:

· d-na Oana Badea – Secretar de Stat, Ministerul Educaţiei, Cercetării şi Inovării

· d-na Simona Bordeianu – director, Ministerul Muncii, Familiei şi Protecţiei Sociale.
La lucrările comisiei au fost prezenţi 17 deputaţi, din totalul de 19 membri ai comisiei.

Raportul comisiei a fost adoptat cu unanimitate voturi.

Propunerea legislativă a fost respinsă de Senat în şedinţa din 30 septembrie 2008.
Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 


PREŞEDINTE,



SECRETAR,



Victor Paul Dobre


Kerekes Károly 

Şef serviciu, 

Consilier parlamentar Elena MESAROŞ

Întocmit,

Expert parlamentar Adriana Emilia BREAZU

